Civitas Unita Russiae et Rutheniae Albae
Civitas Unita Russiae et Rutheniae Albae (Russice Союзное государство России и Белоруссии, Albaruthenice Саюзная дзяржава Беларусі і Расеі) etiam breviter Civitas Unita est entitas supranationalis inter Russiam et Rutheniam Albam anno 1996 condita.

Post dissolutionem URSS, Russia ligamina nova inter civitates olim Sovieticas creare studuit. Independentium Civitatum Foederatio ac Unio oeconomica Eurasiatica conditae sunt, sed veram unionem politicam creare plurimae civitates nolebant. Sola Ruthenia Alba ligamen firmius cum Russia volebat et ita 1996 Communitas Russiae et Rutheniae Albae (Russice Сообщество России и Белоруссии) condita est. Quae anno sequenti foedere firmata est et nomen Unio Rutheniae Albae et Russiae (Союз Беларуси и России) accepit.

Denique unio novo foedere anno 2000 in Civitatem Unitam Russiae et Rutheniae Albae transformata est, sed foederatio laxissima sine vera potestate remanet.

Notae 

Appellationes conversae
Russia
Ruthenia Alba
Condita 1996